Nrul 19 


cărei luni. 


Ei iei 


LITERARĂ 


Preţul unui exemplar 45 bani. 
Budapesta, | Octomvre st, n. 1903. 


Apare în ! și 15 a fie- 
Pentru România . . 


Reus 


3 
D 
! 


Anut |, = 


REÎNTORS. 


Stăpine codru, crai bătrin 

Mal ţil-le tu minte oare ?... 
— La umbra unui fir de nalbă, 
Plingea o floare de cicoare, 
Şi-un firicel de izmă creață 

Se săruta atunci cu Oltul... 
Atunci m'am dus în lume eu, 
Feciorul lui Iosif preotul! 


Stăpîne codru, crai bătrîn, 

Era şi-o casă la răscruci... 

— Era a noastră... Nu ştiu, tu 
Aminte dacă-ţi mai aduci ?... 
Că matca Oltului bătea 

La colţul case! întrun soc 

Şi-n Olt să oglindeau din geam 
Trei rădăcini de busuloc... 


Bătrine crai, cînd mi-am luat 
De frunza ta bunul rămas, 

Era şi tata... Știr-l tu?... 

Şi mama sta sfirșită 'n glas... 
Şi hitrul dascălu” Ilie, 

Cel înţelept glumeţ şi schiop, 
La vatră răzimat spunea 

O pilduire din Isop... 


Bătriîne codru! — Eu m'am dus 
Răpus de-un gînd nebun pe semne, 
Uitat-am pilda lui Isop, 

Virtejului să nu mă 'ndemne.., 

— Dar ostenit odat' privind, 

La zarea cerlului albastră, 

Am plins și gîndul m'a bătut, 

Să mă întorc la casa noastră!... 


... Şi mam întors, bătrine crai!... 
Dar casa noastră nu mai este... 
— O rogu-te să-mi spui din frunză 
Îndurerata et poveste ! 


— Că dascălw llie-l mort... 

Cum s'a schimbat de-atuncea satul 
Şi Oltului i-a mutat matca, 
Poruncă de la Împăratul... 


Bătrîne crai! — A fost demult... 
Că s'a schimbat atit de-atunci: 
Seninul razelor de soare 

Și faţa florilor din lunci... 

Și ?n valul vremilor s'a dus 

A vieţii mele dimineață, 

Cum s'o fi dus demult pe Olt 

Cel firicel de izmă creaţă..., 


Zadarnic cat stolul de visuri 

Ce printre paltin! se perdură 

Și dorurile mele scrise 

Pe faţa foilor de mură... 

Și toate risetele mele, 

Din alunişul din zăvoi 

Și plinsul meu de-odinioară... 
— Ne-aveam atit de bine nol... 


Primește-l tu 'n împărăție 
Pribeagul ostenit de luptă, 
Neputinclos mă *'ntorc acum 
Cu inima şi haina ruptă... 
Îngenunchiat îți cer iertare 

O iartă-mă şi tu şi Oltul!.., 
— Amar şi-a ispăşit păcatul, 
Feciorul iui Iosif preotul... 


O lasă-ţi freamătul să-mi pară 
Un mulcom svon de patrafire, 
Ce blind asupra mea-și pogoară 
Duioasa lor hirotonire... 

Şi spune-i vîntului să tacă, 
Cînd va porni de-aici la plai: 
Că răposatul n'a fost vrednic, 
De poala ta, bătrine crai!.., 


Nic. Otavă. 

PRO DOMO. 


Gheorghinele din grădiniţă își spînzură trist 
podoaba cernită de sărutarea tomnaticei brume... 
codrul înduioșat își scutură verdeața moartă, 
iar mamele supărate își gătesc de drum odorul 
ce pleacă la învățătură, între străini. Provincia 
noastră începe a-și depăna cu duioşie amin- 
tirile zilelor cu soare şi în monotonia ce o 
îmbrăţişează, reia firul întrerupt al vecinicilor 
şi nesfirșitelor rătăciri pe cărările fără povaţă a 
visurilor şi a «idealelor». Purtătorii de plete 
venerabile se adîncesc din nou în vizuina prin- 
cipiilor metafisice de cari vor să priponească 
soartea unui neam cu «viitor de aur», — iar 
gentilele noastre reîncep exerciţiile de ortografie 
şi limbă romînească pe cărţile ilustrate — şi se 
bocesc mereu de plictiseală. 

Tinerimea, «floarea naţiunii», cu cărțile ne- 
cetite în geamantan, îmbujorată de soarele şi 
dragostea din vacanţă, cu gîndul la cei rămaşi 
acasă, uscîndu-și cîte-o lacrimă răsărită pe prispa 
genelor de dorul unor ochi frumoşi întîlniți peste 
vară, intră iarăşi în grădina primitoarei Alma- 
mater. 

Noi Romînii ciscarpatini, spornici cum suntem, 
avem un frumușel buchet de tineri cari dornici 
de înțelepciune năpădesc universităţile sfrăine 
la începutul fie-cărui an şcolar. 

Aceste vlăstare, cari la orl-ce prilej sunt în- 
vestite cu polecre ca «mîndria neamului», «spe- 
ranța şi garanţia viitorului» etc., prin faptul că 
se împărtăşesc de o cultură superioară, inacce- 
sibilă mulţimii, au cu adevărat o misiune fru- 
moasă în propăşirea unui popor ca al nostru, 
dacă sunt conştii de aceasta și se pregătesc 
anume în vederea ei. 

Tinerimea noastră dela universităţi, însă, din 
nenorocire, judecată cu ori cîtă bună-voință 
după manifestaţiunile ei de ori-ce fel, arare-ori 
supoartă piatra de probă c'ar fi în clar cu rostul 
şi greutatea chemării sale. Un schimb de vorbe 
cu lamura studenților noștri universitari, o par- 
ticipare la şedinţele societăţilor lor literare sau 
la aşa botezatelor «conveniri», uşor pot proba 
unui curios, pe lingă multele şi incontestabilele 
calității, multele defecte de cari e bintuită cu 
nemiluita «floarea naţiunii noastre». 

Aceste defecte sunt uşor de explicat şi tocmai! de 
aceia, cu puţină stăruință, nu greu de înlăturat. 


Faptul foarte întristător că noi nu suntem în 
stare, din multiple şi complicate cause, să ne 
creştem copiii în spiritul şi direcțiunea cerută 
de aspiraţiunile noastre etnice, e cel mai ho- 
tărîtor factor lămuritor al leneşei noastre înain- 
tări pe toate terenele. Suntem — cum am fost 
în totdeauna — străini în ţară străină. Nimeni 
na ne miluește, nimeni nu ne poartă grija — 
doar Simbetile ! 

Tinerii noştri pentru capitalisarea forţelor in- 
telectuale sunt constrînși să bată la porţile străini- 
lor, să-şi împovăreze mintea cu cunoștințe barbare 
firei romînești, să-şi răsucească gindul şi limba 
pentru a înțelege tainele şi subtilităţile ştiinţelor, 
ca la urmă, cînd fac potusul, să se trezească că-s 
stăpînii unei culturi și educaţii intelectuale în- 
vrăjbită cu priceperea clară și limba curgătoare 
romînească. 

Atmosfera acestei culturi şi educaţii străine 
de care sunt înăduşiţi studenţii noştri în cursul 
studiilor universitare e pricina completei şi sim- 
paticei desorientări, care împăinjeneşte spiritul 
tinerimei noastre în cestiunile romîneşti. Tot 
această atmosferă neguroasă împedecă vederea 
ei clară şi aflarea fericitelor cărări cari călăuzesc 
la deslegarea firească a «desideratelor» zugră- 
vite pe flamura aspiraţiunilor trudite ale neamului 
nostru, în vederea cărora, cu mai mulți sorți 
de isbîndă, decit anteluptătorii actuali, ar trebui 
să-și potrivească programul educaţiei universi- 
tare, ca intrînd în vieaţă să nu fie siliți a sta 
cu minile încrucişate în faţa situaţiilor ce-i în- 
vită la muncă. 

Stările actuale din ţara noastră ca şi cele ce 
vor urma încă un lung şir de ani — poate 
nesfirşit — nu sunt de loc înclinate a ne oferi 
vre-un semn de nădejde că ele se vor premeni 
înspre binele nostru. Tocmai de aceia cînd con- 
statăm neajunsurile de cari pătimeşte tinerimea 
noastră universitară, nu ne vom mulțumi cu 
meseria simplului cronicar, ci pătrunși de im- 
portanţa faptului dureros şi convinşi de putinţa 
îndreptării răului, vom căuta să indicăm și mij- 
loacele mîntuitoare. 

Aproape pe lingă fie-care universitate îm- 
populată de Romini, există și cîte-o societate 
sau uniune studențească naţională. Aceste so- 
cietăți, înființate cele mai multe pe alte vremuri, 

cînd trăiau inimi şi minţi mai avîntate şi mai 
pline de vieaţă, sunt singurile bisericuțe, în 
cari tinerii înstrăinaţi pot să-şi aducă prinosul 
dragostei şi priceperei lor pe «altarul națiunii». 
Ele sunt adăposturile unde se pot refugia toți 
aceia cari vreau să-şi facă o autoeducaţie na- 
țională, contrabalansind educația oficială şi 
primejdioasă în urma scopurilor ce le urmă- 
reşte. 

In aceste societăţi literare se poate desvolta 
o activitate cu mult mai conştiincioasă şi edi- 
ficătoare, de cum în realitate se desvoaltă. Vorbim 
de societăţile noastre din Ungaria, cari, astă-zi, se 
mindresc numai cu numele marilor bărbaţi cari 
le ocrotesc prestigiul şi cu activitatea lor spornică 
din trecut. Ca model recomandăm societăţilor 
noastre pe cea din Viena. Acolo, deși multe 
sunt de escepţionat, se lucrează mai sirguircios 
şi mai cu demnitate. 

Aşteptăm ca societățile noastre studenţeşti să 
nu fie simple locuri de întilnire, unde se face 
politică puerilă, se desbat netrebnicele cestiuni 
administrative, se discută nesfirşitele conflicte 
interne între partide cu «pantaloni ticlăzuiţi» 
şi neticlăzuiţi şi se vizază, prin muşcături con- 
damnabile, interese cu caracter pur personal. 
Nu! Societăţile noastre studenţeşti trebue să 
fie întruniri cu caracter serios, unde să se facă 
literatură şi ştiinţă; să fie nişte vetre patriar- 
chale, pe cari să se întrețină cu sfinţenie focul 
sacru al culturii naționale, pe care tinerii noştri 
no pot afla la universitate. Aceasta, cu puţină 
bună-voinţă și îngropînd ridicolele interese per- 
sonale, se poate face, dînd societăților o orga- 
nizație demnă, punind în fruntea lor pe cei 
chemaţi, grupînd, eventual, în jurul lor colonia 
rominească din oraşul respectiv. | 

In aceste societăţi să se fortifice şi îmbogăţească 
cunoștințele studenţilor şi publicului asistent cu 
literatura şi istoria rominească, să se disciplineze 
caracterele şi să se cultive cu sirguinţă senti- 
mentele de neam şi ţară. O ast-fel de activitate 
a tinerimii noastre ar fi cel mai nemincinos 
profet al poporului care îşi mîngăie presentul 
neputincios cu visurile într'aurite ale viitorului. 
O ast-fel de activitate, incetul cu încetul, ar 
împrăştia desorientarea ce îmbrobodeşte sufletele 
tinere şi ar prepara relativ îndestulitor pe stu- 

denți pentru serioasa misiune ce-i așteaptă, 
păşind în viaţa publică. 
* 

Aici în Budapesta aproape de un an şi ju- 
mătate s'a inființat revista noastră «Luceafărul. 
In genere se crede că dinsa e revista «studen- 
ților universitari» de aici. Nouă ne-ar părea 
foarte bine, dacă această părere ar corespunde 
realităţii. Adevărul e, însă, că 4—5 studenţi mai 
de seamă, conscii de forţele lor juvenile, gata 
la ori-ce sacrificii şi entusiasmaţi de un ideal 
vrednic de admiraţie, s'au siătuit să facă o re- 
vistă. Şi au făcut-o, au susținut-o cum au putut, 
în speranță că întrunesc aprobarea colegilor 
lor şi că aceştia, recunoscindu-le meritele și 
frumoasa intențiune, se vor grăbi să se grupeze 
în jurul lor, ajutindu-i fie-care cum şi cu ce 
poate. Aşteptau idealiştii că aceia dintre colegi 
cari se simt «alumni ai muselor» — cum zicea 
astă-vară un vrednic advocat într'un frumos 
discurs adresat tinerimii — le vor da sprijinul 
lor moral, iar restul, vor face tot ce pot pentru 
interesele. materiale ale revistei, 

Lucrul s'a întimplat însă alt-fel. Colegii că- 
rora li s'a spus că nu sunt alumui ai muselor 
s'au supărat, cei-l-alţi, după obiceiul străbun, 
ori de cite-ori auziau de «Luceafărul» înflau din 
umere şi-şi vedeau de drum. Aşa că revista noastră 
în cele morale a fost susținută esclusiv de grupul 
de 4—5, iar în cele materiale de spiritul de jertfă 
al unor oameni străini de universitate. 

lar acum, dacă nu vine Mahomed la munte, 
pleacă muntele la Mahomed și cei grupaţi în 
jurul «Luceafărului» invită pe colegii lor uni- 
veysitari romini de pe la toate universitățile 
monarchiei noastre şi străinătate să se grupeze 
cu incredere în jurul acestei reviste, luciind 
fie-care pentru interesele ei morale şi materiale, 
idenltificîndu-se cu programul ei bine chibzuit 
şi neaoş rominesc, — căci numai ast-fel va putea 
servi dinsa interesele studenţeşti romine de 
pretutindeni, numai ast-fel va merita ea. și epi- 
tetul frumos de «revista tinerimci universitare». 

Din parte-ne vom face tot ce e cu putinţă 
pentru întruparea acestui ideal, ridicind prestigiul 
tinerimei şi contribuind la indlțarea nivoului 
moral și cultural al acelora dr care ne-am ocup-l 
în prima parte a articolului nostru. T. 

EMERIC MADACN. — TRAGEDIA OMULUI. 


Trad. de Octavian Goga. 


TABLOUL lil. 


(Un (inut frumos afară de rai. Colibă mică de scinduri. 
Adam împlintind parii de la un gard. Evă sădește viţă. 
Lucifer.) 


` Adam. 


— Deci am al meu. Ín loc de lumea mare 
Ma *ndestulesc c'o 'ngustă moşioară, 
Ce-o apăr eu de fiare stricăcioase, 

Să-mi dee roadă tot eu o silesc. 


Eva. 


Eu ingrădesc Adame-o colibioară, 

Ca cea de-odat... Demult... Mai ţii tu 
minte ?... 

Perdutul rai l-aduc jos pe pămînt. 


Lucifer. 


O mare vorbă, gura voastră spus-a; 
Aceste două : casa şi moşia 

Vor îndrepta pe veci maşina lumii, 
Născind păcat şi blînde reverii. 

Vor creşte-apoi pe rînd, ca să să 'ntrupe 
În patrie, comerț și industrie, 

Ce-or plăsmui frumoase, bune lucruri 
Şi-or îngropa de multe-ori iubirea... 


Adam. 


Nu te ’nțeleg ! Ți-e vorba 'ntunecată, 
Mi-ai prevestit cunoaşterea a toate 
Şi-am aruncat dulceața nestiinţei, 

Ca eu luptînd, să mă ridic în slavă. 
Şi ce-i răsplata? 


Lucifer. 


N'o simți tu în tine? 


Adam. 


Simţesc şi văd că de cînd Dumnezeu 
M'a părăsit aşa cu mîna goală, 
Nu-l mai cunosc. Trăiesc de-acum cu mine 


Şi singur eu sînt Dumnezeul meu. 
lar munca mea o să-mi rodească mie: 
Aceasta. mi-e puterea şi mîndria. 


Lucifer. (Aparte.) 
Copil năuc ţi-e mic acuma ceriul, 
Să te vedem cînd fulgeră şi tună! 
Eva. 
Mindria mea e că întregei lumi 
Eu născătoare mamă o să-i fiu. 
Lucifer. (Aparte.) 


Frumoasă ţintă *n inima femeei: 
Păcatul prins în haina veciniciei. 


Adam. 
— Cu ce i-aş fi dator lui? Că esist? | 
Doar’ firea mea, — de-i deamnă de povara 


Ce-o pot purta — e roada ostenelei. 
Plăcerea ce mi-o naşte beutura, 

Cu chinul setei tot eu mi-o cîştig. 

Un schimb e tot — şi preţul sărutării 

E ’n înşelarea, care vine 'n urmă. 

Dar dacă astă-zi lanțul provedinţei 

S'a rupt şi 'n schimb mi-am cîștigat puterea 
De-a-mi făuri, ori de-a-mi strica eu soartea 
Cu mintea mea purtată ?n pipăire, 

Puterea mea-mi era îndestulitoare, 

lar’ braţul tău doar fără rost era. 

Tu nu m'ai smuls din grelele obezi, 

Ce mau legat cu trupul de ţărînă 

Și sîmt, deşi nu știu ce e anume — 

Un fir de păr — mai nevoiaş, se poate — 
Ce-mi stăvileşte vrerea fără margini. 

Aș vrea să sar, să sbor, dar trupu-mi cade, 
Urechea, ochii, nu-mi ascult porunca, 

Cînd vreau să ştiu misterul depărtării. 

Și sufietul de ’n alte lumi mă poartă, 

lar” mă sileşte foamea bădărană, 

Să mă pogor la moartele materii! 

Lucifer. 
Ăst fir, ce spui, mai tare e ca mine. 


Adam. 


Aşa? Atunci eșți duh neputincios, 
Cînd astă pînză de paianjen, mică, 
Cînd ăst nimic, ce mii şi milioane 
Nu-l văd, puterea să ţi-o "'nfrine poate. 
Ăst văl ascuns împrejmuie mulţimea, 
Ce îmbătată tropote pămîntul, 

În conştiinţa sfintei libertăți, 


Pe cînd doar’ ciîţi-va de-i cunosc reţeaua... 


Lucifer. 


Aceasta e, ce ’n cale mi se pune, 

Căci spirit e ca mine de puternic, — 
Ori crezi tu că lucrînd tăcut, în taină, 
E slabă doar'? O nu? În umbră șede, 
Cel ce frămînt'o lume și zideșțe! 

— Vederea lui ți-ar ameţi doar’ mintea: 
Fapt omenesc străluce, lărmueșşte, 
Hotarul lui e măsurat cu palma. 


Adam. 


Mă ştii, sînt tare, mintea mea e rece, 
Arată-mi deci pe-o clipă, adumbri-va 
Puterea asta rostul firii mele, 

Ce despărțit de toate astă-zi sînt? 


Lucifer. 


Cuvini nebun e «sînt». — Ai fost, vel fi! 
Vieaţa e o trecere eternă, 
Priveşte ?'n jur cu ochii luminaţi! 


Adam. 


(Ce zice Adam în cele următoare, toate se văd.) 


Răspunde-mi tu, ce suflu e 'mprejuru-mi ? 
În depărtări s'avintă, se desparte 

În două părţi, şi capetele lumii 

Pe-aripi de vint străbate-le.. . 


Lucifer. 

Căldura-i, 

Ce 'ntinereşte ţările de gheaţă. 
Adam. 


Dar aste două rîuri de văpaie, 
Ce-alături urlă urlet de perzare? 


Nrul 19, 1903. 


— Eu cînd le văd o groază simt în mine 
Și vieaţă sîmt... Răspunde-mi cum le chiamă ?... 


Lucifer. 


E magnetismul., . 


Adam. 


— Tremură pămîntul, 
Tot ce-am crezut neţărmurit, puternic, 
S'a prefăcut materie ce ferbe, 
Urmîndu-şi calea ei nebiruită 
Cere vestmînt şi cere întrupare, 
Ici în cristal şi dincolo în mugur... 
Unde va fi în zarva asta mare 
Ființa mea, făptura mea întreagă ?... 
Tu trupul meu, ce tare mi-ai părut, 
Cu gînd nebun unealtă te credeam 
Dorinţelor şi planurilor mele... 
Tu trupul meu în ce-o să te prefaci?... 
Tu răsfățat copil aducător 
De zile dulci, de patimi şi năcazuri, 
Te va cuprinde-o mînă de țărină, 
Cînd alte părţi, şi apa şi suflarea, 
Ce-au îmbrăcat vieața firii! mele, 
S'or răzlăţi în norii azurii... 
Cuvintul meu, orl-ce idee ’n creer 
Din firca mea o parte cheltueşte... 
Şi mă topesc... iar focul, ce mă arde 
L-a întări vrun duh cu-a lui suflare, 
Perirea mea lui împăcare dindu-i... 
Ăst chip e-amar... Ăst chip mă nebunește ! 
Împrejmuit, în lupta ta nătingă, 
Să stai pe veci de mii de brațe tari, 
Să lupți cu sute luptă ne'nţeleasă, 
Știind că eşti şi singur şi nătîng!... 
— Grozav !. .. De ce? — De ce cu nepăsare, 
Am rîs atunci de arma provedinţei. 
Ce mi-o punea pe-ascuns în mîni instinctul, 
Dar n'o ştiam... dar azi că 's treaz şi-o văd 
Și-o simt, şi-o cer, dar ah e înzadar!.. 


Eva. 


Aşa-i! Şi eu simțesc ca tine-asemeni, 
Cînd tu luptînd cu fiarele 'n pădure, 
Eu ostenită voi griji grădina 

Și voi privi în lumea asta largă, 
Pămîntul, ceriul no să ne cunoască 
Şi-om fi străini, lipsiţi de-apărător... 
Alt-cum era în vremile mai bune!... 

Lucifer. (Ironic.) 


— Să fie deci! Cînd duhul vost pitic, 
Neincălzit de alţii, sgribureşte .. . 
Căutîndu-și lui pe veci slugărnicia 

Vă plăsmuesc eu vouă Dumnezeu, 

Măi blind ca ’n cer bătrînul încruntat, 
Peste pămînt domneşte duhul ăst, 

Un blind copil din ceata cea de îngeri... 


Te-arată duh, 

Mai tare sînt, mă vezi, 
Eu sînt tăgăduirea, 
Apari căci eu te chem! 


(Din pămînt răsar limbi de foc, să arată un nor de 
fum, împrejmuit de curcubeu. Tunete și fulgere.) 


Lucifer. (Păşind înapol.) 
Tu cine eşti, vedenie grozavă ? 
Cu chipul blind e duhul ce-am chemat! 


Spiritul pămîntului. 
Cel ce era smerit sus între îngeri, 
În cercul său puternic e şi mare. 
Venit-am deci, căci trebue s'ascult 
Cuvint de duh; — dar uită-ți spun să știi, 
Că glasul tău poruncă n'o să-mi fie! 
— Căcl una e cuvîntul de poruncă, 
Şi alta e puterea cîrmuirii. 
Cînd îmi îmbrac eu chipul meu tu piei 
lar’ ăşti doi viermi striviți cad la pămînt! 


Lucifer. 


Dar spune-mi tu: primindu-te de Domn, 
Cum te-a găsi pe tine omul, spune-mi!? 


Spiritul pămîntului. 
Voi fi 'mpărţit în ape, nori şi cîmpuri... 
În ori ce loc purta-va-şi el privirea 
Cu dor înalt, cu sufletul cucernic. (Dispare.) 


(Nimfe, săltînd uşor, împrejmuie încetinel lunca şi 
isvorul.) 


Eva. 
Priveşte aste fețe de surori, 
Cu drag le văd uitindu-se la noi. 
S'a dus de-acum uritul si năcazul 
Şi fericire asupră-ne coboară! 
Cuvînt dau ele blind nădăjduirii 
Şi îndoielii sfaturi bune dau. 

Lucifer. 


Adevărat e gindul tău, femee! 

Cind mintea voastră sfaturi bune cere 
Rugaţi-vă de aste chipuri blinde, 
Răspunsul lor aşa e ca întrebarea: 
Zimbind privesc la inima curată 

Şi groază-s celui desnădăjduit! 

În mii de forme 'n drumu-ţi te-or petrece, 
În mii de chipuri şi-or schimba vestmiîntul, 
Înger de pază, celui inţelept 

Şi tinerelor inimi ideal... 


Adam. 


E fără rost întreaga jucărie, 

Ce-mi străluce... eu nu pot s'o 'nţeleg, 
C'o taină eu mai mult am cîștigat. 
Destul a fost! Nu mă 'nşela Lucifer, 
Arată-mi tot, să-ți văd făgăduinţa ! 


Lucifer. (Aparte.) 


Amarnică ţi-a fi odat' ştiinţa 
Neştirea ta cerşitori-vei iarăş! 


(Tare) Răbdare ! Clipa ori-cărei plăceri, 


Cu braţul tău luptînd veï cîştiga. 
— La mulţi să 'nveţi, cu multe înşelări, 
Pîn' mintea ta va înțelege totul! 


Adam. 


Tu poţi uşor vorbi despre răbdare, 
Căci mintea ta străbate-o vecinicie, 
Dar eu din pomul vieţii n'am gustat, 
Deci grabă cere traiul măsurat. 


Lucifer. 


Egală e măsura vieţuirii.. . 

La viermi de-o zi, la cedrul secular. 
Trăeşte, crede, luptă şi-apoi cade, 
Cind împlinită-i munca de ziler! 

Nu vremea trece: noi călătorim. 

Un veac, o zi, măsura-i de-opotrivă. 
Şi ţinta ta vedea-o-vei ajunsă, 

Dar să nu crezi că ’n trupul de ţărină, 
Încătuşat e rostul tău de om. 

Nu vezi furnica, roiul de albine, 
Năuci aleargă mii de muncitori 

Și orbecînd grăbesc şi cad și pier... 
Întregul lor eternităţi trăi-va 

Și întrun duh lupta-va mai departe, 

Cu repezi paşi călătorind spre ţintă-și. 

Şi haina ta de lut cădea-va ast-fel, 

Dar premenit din nou te vei renaşte 

Și lipsă n'ai a 'ncepe luptă nouă, 

Tu de-ai greşit în fiu ti-i ispăși 

Păcatele din nopţi de tinerețe. 

Ce vezi şi simţi şi 'nveţi din lumea largă 
Pe mii de ani călăuziți-a drumul. 


Adam. 


Acesta-i glasul minții de moşmeag, 
Dar pieptu-mi tînăr alt dor ocroteşte: 
În viitor să-mi adincesc privirea, 

Să văd la ce mi-e lupta şi năcazul. 

Eva. 


Şi eu să văd eterna premenire, 
Nu-mi va răpi, nu-mi va fura din farmec. 


L.ucifer. 
Să fie deci! În văl vrăjit îmbrac, 
Întregul rost al celor viitoare, 
În chip de vis cu pestriţe icoane! 
Cind veți vedea că ţinta vi-e nebună 
Şi grele munci vă 'mprejmuie cărarea, 
Ca 'nfricoşaţi să nu fugiţi din luptă, 
Cu sufletul gonit de desnădejde, 
O rază las asupra lumii voastre, 
Din cari, cetind, un joc părea-va totul, 
O arătare... Dau speranța vouă! 

Spun nopțile din luna — April, 
Că nau văzut în lumea lată 
Ca și mine-un blind copil 

Și ca tine mai șireată. 


Ci c'-au rîs în gura mare 
Și au spus-o tuturor : 
«Tu-mi cereai o sărutare . 
Și eu stam neștiutor l» 


II. 


Spun nopțile din luna Mai 
Că te-au văzut la mine ’n braţe 
Cum pătimaș mă sărutai, — 

Și luna ne bătea în față. 


Ci c'-au ris în gura mare 
Și au spus-o lumii 'ntregi, 
Cit mau înbătat de tare 
Ochii tâi fără de legi. 


lar nopțile de Iunie spun 
Că 'n locul nost de intilniri, 
Ele-au zărit un biet nebun, 
Plingînd trecutele iubiri. 


Spun că le-a fost milă tare 
Și au spus la toți în ţară, 


Cit e de nestătătoare 
Dragostea de primăvară. 


V. E. Moldovan. 

Dela Aron Pumnul. Cernaeuti, 22 Aprile c. n. 1862. 
In manuscrisele lui Atanasie Sandor dela «Prea onorate Domnule Ataenasie ! 
Arad, păstrate la Academia Romînă, se află şi «Am dorit de mult sae-ti čer ajutoriul într'iiae 


următoarea scrisoare a lui Aron Pumnul, pe causae literarie; însae iiae boalae îndelungatae 
care, pentru însemnătatea ei, o dăm în întregime: de mai multi anni m'a împiedecat si raetinut 


+ 

dela împlinitiunea propusului. Acum, fiindu-mi 
te-va mal bine, mae graebesc a-ti înfaetišiá 
čérerea cu încredere deplinae, cae nu mi o vei 
laesá ne împlinitae. 

«Eu propun învaetiaeceilor în cursul de li- 
teraturae toate produsele literarie rumine alle 
tuturor scriptorilor dela annul 1433 si pînae 
astae-di. Între acesti scriptori te afli si D.Ta. 

«Însae, ca învaetiaeceii sae poatae prefaze în 
proprietate neperivaerae a mintii ši a inimii 
salle atît ideile, cit si sîmtiemintele si naediu- 
intiele scriptorilor, ca sae le aibae de stelle 
conducaetoarie si de caelaeudie credintioase în 
tot decursul vietiei salle: se cere neapaeravaer 
ca eï sae cunoascae atit biograefiile si împre- 
giuraerile scriptorilor, cît si produsele lor lite- 
rarie cu deplinaetate dupae spiritul: acellora. 

«Drept aceea viu a te rugă, sae aibi bunaetate 
a-mi împaertaesi : 

I, Biograefia D.Talle ; 

II. Uae cunsemnaețiune despre produsele 
literarie alle D.Taile. 

III. Biografiile urmaetorilor scriptori : 

Paul lorgovitiiă ; 
Dumitru Ticindeal ; 
Const. Loga. 

Velia Tincul. 

Ales. Gavra. 

. Ataen. Maeriennescul. 
Vasiliu Manniu. 

. Vaeslliu Staennescul. 

IV. Uae privire preste desvoltaciunea literae- 
turei rumîne în Baennat si în paertile D.Voastre 
pe colo. 

«Deacae s'ar pute sae adaugi si liograefiea 
Dlui I. Neagoe, carele a publicat la Pesta pela 
anii 1828—1832 caelindarie rumîne cu litere; 
si a lui Toader Aron, fostul canonic rumîn si 
paeroc la Pesta, m'ai îndaetoră foarte mult. 

«Pre'n binevoitoriul raespuns la aste întrebae- 
tiuni literarie vei îndaetoră la multiaemitae 
ctearnae nu numai pre subscrisul, či si pre 
toatae tinerimea ruminae învaeliaetoariae. 

«Dela teialalti scriptori rumîni am primit 
acum notitiele biografice, literarie, si acum maï 
astept numai atestea dela D.Ta, ca sae pun 
îndatae sub tipariu cartea, carea va cuprinde 
pre toti scriptorii rumîni dela înčeput si pînae 
acum. 

«Deacae nu te vor ertâ împregiuraerile a în- 

maecar pre scurt, adecae locul si annul în care 
s'a născut scriptoriul fiae-carele; unde și-a 
faecut cursul studielor? cu če s'a ocupat dupae 
aceea mai ales? care-i sînt produsele literarie? 
si despre %ei morti” în care ann au raepaeusat? 
«Asceptind binevoitoriul raespuns cît mai 
curînd ar fi cu putintiae, ca sae nu se mai 
întîrdie tipaeritiunea caerții cu dauna tinerilor 
rumîni învaetiatei, am onoare a mae însemnă 
cu cel mai profund sîmtiemînt de reverintiae. 
«All prea onorat D.Talle 
«Onoratoriu adevaerat 
«Arune Pumnul, m. p. 
«Profesoriu de literaetura rumînae 
«în gimnasiul plenariu de'n Cernauti».! 


Doctorul Sandor i răspunse, — precum vedem 
din nota făcută de dinsul pe adresa scrisorii 
lui Pumnul,? — la 29 August acelaș an 1862, 
trimițindu-i patru biografii şi anume, ale lui 
Paul şi Iosif lorgoviciu, diacon. Loga şi Ţichin- 
deal, împreună cu o «<împărtăşire despre orto- 
grafia». 


24 August st. v. 1903. 
Vasile Pîrvan. 


1 Mss. 1015, f. 135 şi 137, dela Academia Romină. 
Ibidem, f. 136. 


loan Înocentiu Klein. 
(12 scrisori inedite.) 


Asupra acestui vestit episcop unit al Romi- 
nilor s'a scris pînă acum multe în diferite lu- 
crări, care în urmă au fost adunate, controlate 
şi complectate, pe baza noilor sale cercetări de 
Părintele Augustin Bunea în monografia sa 
intitulată loan Inocențiu Klein. 1 Cu toate acestea 
nu e exclusă posibilitatea ca şi de acum înainte 
să se mai scric şi de alții cu privire la acest 
renumit episcop romîn, mai ales cînd pe baza 
unor alte cercetări se va mai adăuga ceva nou, 
la cele deja cunoscute pînă acuma: şi chiar 
acesta e cazul cu cele 12 scrisori rămase dela 
el, şi pe cari nu de mult le am găsit în ar- 
chiva curții imperiale din Viena. Pînă acum, 
cu privire la timpul cit a trăit retras în Roma 
Klein, după-ce renunțase formal la episcopat, 
se ştie relativ puţin. Scrisorile acestea însă, vin 
tocmai să complecteze această lacună, vin să 
ne facă cunoscut şi acest punct din viaţa lui, 


semnâ biograefiile cu de-amaeruntul, ORAR Oas comani eg iat» acestei lucrări. 

care ori-cum, îşi are şi el importanţa sa prin 
acea că avem ocaziune să vedem cum o ducea, 
cum trăia şi ce gîndea în acest timp, acel care 
ani întregi luptase pentru ai săi dar care în 
cele din urmă fusese nevoit să se refugieze în 
Roma. 

Scrisorile acestea sunt toate în latinește, scrise 
din Roma de către însuşi episcopul Klein şi 
adresate influentului ministru al Mariei Theresia, 
contele Kaunitz; ele datează dintre anii 1757 
şi 1764. 

In loc de a da numai textul lor latin, care 
ar fi accesibil numai unor privelegiaţi ai ştiinţei, 
în loc de a da o traducere romînească a scri- 
sorilor, care traducere ar avea defectul de a 
cuprinde şi multe lucruri inutile ca formulele 
de adresare, incheierile etc. am crezut că e cu 
mult mai bine să fac un fel de dare de seamă 
asupra cuprinsului lor, asupra părților mai în- 
semnate din ele, lăsînd superfluul la o parte. 
In aceasta dare de seamă voi proceda în ordinea 
cronologică, în care ni s'au păstrat aceste 
scrisori. 

Aşa cea dintâiu, la rînd în ordinea cronolo- 
gică, e o scrisoare cu data din 10 Decembre 
1757. Episcopul Klein mulţumeşte mai întiiu 
ministrului că prin scrisorile, emanate dela Curte 
la 29 Noembre acelaş an i s'a trimis 600 de 
florini, pensia cuvenită lui pe o jumătate de 
an. Trimiterea aceasta a pensiei sa făcut în 
urma unei alte scrisori a episcopului cu data 
de 17 Noembre, dar care scrisoare nu s'a 
păstrat. Cestiunea aceasta a plăţii pensiei epis- 
copului nu e așa cum s'a crezut că isa plătit 
regulat şi la timp. Vom avea ocazie să ne 
convingem îndestul din aceste scrisori, cum și 
cînd i se plătea. Mai departe episcopul ne vor- 
beşte, în această scrisoare, de apropierea sa de 
Viena, ce el şi-a pus în gînd să o facă.! Se 
vede că el tot mai nutria speranța de a ajunge 
la o soartă, la nişte timpuri mai bune, după 
care el spune chiar că suspină = <expectaturus 
sum meliora (quae suspiro) tempora». Dar în 
această privință el cere sfatul ministrului ca 
ast-fel să lucreze cît maï conform cu voința 
Majestăților Lor, carei voințe şi în trecut, spune 
el, că a dorit întot-d'auna, după puterea lui, 
să se acomodeze,? — în treacăt fie zis de 


1 «Ratione autem praemeditati mei hinc illuc ac- 
cessis». 
2 «Proposse meo me accomodare semper studuir. 
WWW. 

acomodat nu s'a prea acomodat el cu voinţa 
împărătesei aşa mult, e destul să ne amintim 
numai cît timp au durat și ce grele au fost 
tratările pînă s'a ajuns în fine ca el să renunțe 
la episcopat; — dar această împresie vrea să 
o şteargă și el, şi de acea declară ca pe viitor 
se va acomoda întru toate cu voința Majestă- 
ților Lor, = in posterum me per omnia acco- 
modando. 

Pe urmă episcopul ne vorbește de trimiterea 
unor lucruri, care se află la el şi pe care le 
designă prin cuvintele: «fomi et fascicula». Nu 
Ştiu cu siguranţă ce vor fi fost aceste «tomi et 
fascicula», presupun însă că vor fi fost cărți 
acte, pe care el doria încă de mult să le tri- 
mită, de oare-ce lui nu i sunt de cît spre 
grijă și povară?. 

Spune că la cea dintăiu ocaziune ce i seva 
ivi are să le trimeată, dar cum atari ocaziuni 
sunt rari și cum nimeni nu o să vrea să le ia 
cu sine din causa că sunt grele (propter pondus). 
Socoate că ar fi cu mult mai nemerit dacă 
succesorul său împreună cu călugării mănăsti- 
rei vor găsi pe cine-va, în care avînd toată în- 
crederea şi dindu-i plenipotenţă din parte-le, el 
ar preda în urma acestuia acele «tomi et fas- 
cicula» care lui nu-i aduc de cît grijă şi i sunt 
ca o sarcină. 

Episcopul vorbeşte mai la vale de banii scoși 
de pe vînzarea griului şi a vinului din timpul 
resignațiunei episcopatului. Spune că din scri- 
sorile ministrului vede cum că şi atunci chiar 
ar trebui să se îngrijească ca acei bani să i 
se dea lui (episcopului) pe seamă. La acestea 
zice că de atita timp de cînd el lipseşte din 
țară şi cu atitea schimbări cîte s'au efectuat 
acolo, el fiind departe nu ar şti pe cine să 
găsească, căruia el să-i poală încredința acest 
lucru, Şi apoi nu știe dacă sar găsi cine-va 
care să ia asupra-şi aşa ceva. De acea recurge 
la buna-voinţa și ajutorul ministrului a cărui 
o singură vorbă înaintea Majestăţilor Lor poate 
cu mult mai mult de cît 20 pe care le ar spune 
el, (episcopul), și-l roagă ca să intervină în 
favoarea lui căci el are foarte mare nevoie de 
acei bănișori, şi chiar foarte adese-ori sufere 
de podagră și nu arare-ori și de reumatism la 
mîni şi apoi nici la biserică şi la serviciile pu- 
blice nu poate să meargă și nici nu e în stare 


3 «Nam mihi non nisi oneri et solicitudini sunt». 
4 Petru Pauli Aron. 

să țină 2 cai sau catiri la bătriîneţea lui și pen- 
tru a lui mîngăere şi trebuinţă!. 

Epistola termină- urînd cu ocasia sărbătorilor 
apropiate ale Crăciunului şi ale anului nou 
prosperitate şi fericire atit Majestăţilor Lor im- 
periale, casei Lor, cît şi ministrului, căruia i 
se adresa scrisoarea. 

x 

A doua scrisoare e din 1 Martie 1758. Epis- 
copul spune că la însărcinarea ministrului Kaunitz 
i s'a încredințat, cu cìte-va zile mai nainte de 
către Francisc de Brunati, agent imperial şi 
archivist o epistolă din Transylvania dela 
plenipotentul de-acolo al episcopului din 20 
August a anului trecut, în care acela se scuza 
de negligența sa de atita timp pînă acuma, 
cum şi de întreruperea obligațiunei de a-l in- 
forma pe episcop şi de a scoate cele ce'i s'au 
încredințat lui, aducînd ca motiv un rescript 
emanat dela Majestăţile Lor anul irecut, în care 
nelimitat ori-ce corespondență pe viitor cu 
episcopul în ori-ce cestiune e oprită şi inter 
zisă ; aducînd spre acest sfirşit chiar mărturia 
Tesaurarului din Transylvania. lgnatiu Borne- 
missa de Casson. 

Crezînd acest lucru, episcopul nu se poate 


1 «Valde enim illa pecuniola indigeo, si quidem 
frequentissime, ita podagra et non raro etiam chiragrâ 


vexor, ut nec ad acclesias et publicas denotiones ac-: 


cedere valeam, et non sum capax duos equos vel mulas 
in mea senectute, pro mea consolatione et necessitate 
servare», i 

mira îndestul de ce oare? Face apoi protesta- 
țiuni de fidelitatea ce o avut şi o are faţă de 
Majestăţile Lor, spunind că Majestăţile Lor pot 
să aibă între supuşii lor pe alţii mai puternici 
şi mai folositori, dar mai credincioși ca el nu?. 
Crede că această interzicere a corespondenţei 
cu el este rezultatul linguşirilor pe lingă Ma- 
jestățile Lor, aie unor oameni «inqueti et deum 
non timentes», cari negăsind motive şi argu- 
mente de cît în ponegrirea altora şi în luarea 
meritelor aproapelui, caută nod în papură şi 
păr în ou. 

Episcopul stărue apoi pe lîngă ministru ca 
dela această prohibițiune să fie exceptate cul 
puţin rudeniile sale şi pienipotentul său, zicînd 
că prin licenţa Majestăţilor Lor acest lucru i 
s'a admis şi conces, şi lui îi e de almintreli.şi 
necesar î. Ne mai supărind mai mult acum pe 
ministru, i aduce mulțămire pentru bună-voinţa 
față cu el, cît şi pentru scrisorile de mai sus 
ce au ajuns pînă la el şi pentru chitanţa cam- 
bială a pensici apoi doreşte Majestăţilor Lor și 
ministrului viaţă lungă şi progres în arme. 

(Va urma). N. Dobrescu. 


3. «Inter suos subditos potentiores et utiliores plu- 
rimos habeant, fideltorem me nullum admittame. 

3 «Quaerunt nodum in scirpo et pilum in ovy». 

1 „Insto proinde cenixe praedictam: prohibitionem 
saltem quoad meos sangnine junctos, et plenipotentia- 
rium clementissime rclaxari eum hic sit monitu, et licentia 
suarum Maffum Sacramarum ` tempore resiġnationis 
episcopatůs admissus, et concessus ef mihi adhuc iw- 
cessarius». 


MĂRIOARA. 


— Schiţă, — 


— «Hei frate! Ce veselie era pe tine cînd 
erai universitar! Iți mai aduci aminte? Tu erai 
capul răutăţilor. Nu trecea zi, să nu ne servești 
cu cîte o bazaconie proaspătă. 

Acuma te-ai schimbat cu totul. Nu te mai 
cunoaşte omul... Te-ai făcut atit de ursuz de 
să ia omu lumea 'n cap de tine !» 

Vorbele astea mi-au scăpat din gură dăună-zi, 
fără să vreau. Eram numai noi amindoi. 


Horia Petra-Petrescu. 


Restaurantul se golise de lume. In fundul 
sălii curăța chelnerul tacîmurile făcind armă, 
alt-fei nimeni. 

Prietenul! meu, la care observasem de un timp 
încoace, o schimbare în întreagă firea, mă mi- 
veşte lung şi plin de înţeles. Voia să-mi destăi- 
nuiască ceva. 

— «Ascultă la ce-ţi voiu povesti şi enigma 
va fi deslegată. ie pot să mě destăinuesc... 

Inainte de toate priveşte firele astea albe de 
păr... şi zicînd asta îşi apleacă capul înspre 
mine. Puteam vedea curat păr alb. 

— «Povestea acestor fire de păr vei asculta-o 
acum. 

«Ai dreptate: am fost omul cel mai vesel 
cînd eram student. Păcat însă, că n'am ştiut 
să-mi păstrez cumpătul în veselia aceasta. Ascultă 
numai.. 

Intr'o seară mă reintorsesem acasă tîrziu noaptea 
dela cafenea. Par'că mă văd şi acum. Vedeam 
pe trepte ca ziua, căci luna-mi lumina în faţă. 

Vecinii mei erau cunoscuţi cu escursiunile 
mele nocturne şi de aceea auziam şi acum, cum 
suduie în urma mea cite un glas răgușit, trezit 
din somn. 

Puțin îmi păsa. 

Abia ajunsesem în mansarda mea și aprin- 
sesem un muc de lumînare, cind dau cu ochii 
de o telegramă. 

Nu sunt obicinuit cu ştirile astea prea costi- 
sitoare. 

Cine să-mi fi telegrafiat ? 

Rup repede legătura pecetluită şi cetesc bui- 
măcit textul următor : 

«Mărioara moartă. Te rog, vino! 

Emil.» 

In momentul următor s'a petrecut cu mine 
ceva straniu de tot. Aveam impresia, că-mi re- 
nasc în creer nişte amintiri date de mult uitării 
şi par'că niște mini palide, reci mă strîngeau 
convulsiv. | 

Incet, încet am cunoscut întreagă situaţia. 

Mărioara era tovarăşa mea din tinerețe, din 
viața mea de student. Îi făcusem «curte» mai 
mult timp. Apoi s'a măritat. Bărbatul ei era 
un om spin, cu ochii de vultur, cu fața de 
„actor comic. 

Emil era fratele ei mai mic. Pe cînd eram 
student, el era băieţel de vre-o 5-6 ani.. Mă 
iubea foarte mult. 

Ce-l va fi îndemnat pe Emil, care acuma 
trebuia să fie mărişor, să-mi comunice mie, — 
în prima linie, — moartea surorei sale ? i 

Steteam îmbrăcat, cu bastonul şi pălăria în 
mînă și mă frămîntam privind la hirtia cu cu- 
vintele ei reci şi laconice. 

Trenul pleca peste o oră şi ceva. 

Nu-mi era somn de loc. Telegrama asta m'a 
scos din amorțeala, care mă apucase, după ce 


cşisem dela cafenea. 
WWW. 

Ştiam că trebue să mă duc şi-mi pregăteam 
geamantanul de plecare, aşezindu-mi rufele și 
hainele cele negre. 

La gară, în mijlocul unei îmbulzeli nemai- 
pomenite, par'că-mi șoptea cine-va respicat: A 
murit Mărioara. 

In sfirşit m'am văzut îu cupeu. Eram singur. 
Pentru trecere de timp aprind o ţigaretă şi mă 
tolănesc pe canapea. 

Aveam să fac o cale bunicică. Numai în cea- 
l-altă zi, pe 'noptate, ajungeam în orăşelul, unde 
locuia Mărioara. l 

După primul fior, care mă străbătuse la cetirea 
telegramei, urmau acuma o mulțime de reini-, 
niscenţe legate de persoana Mărioarei. 

Cu ea am jucat primul vals în sala de dans, 
la acordurile unui pian sdruncinat ca vai de 

Cu ea am schimbat primele cuvinte rostite 
pline de sfială cu buzele noastre nevinovate. În 
ochii ei am găsit prima licărire a unui senti- 
ment nobil, sfint, a unei iubiri, care se mulță- 
mește cu un suris sau cu o stingere de mină. 
Îi plăcea mult florile şi par'că o zăresc şi acum 
în colțul sălii de bal, cu buchetul de roze aninate 
de sînu-i plăpînd, mirosind florile cu căpşorul 
aplecat spre ele, cu pleoapele de jumătate în- 
chise. 

In dimineaţa vieţii unei femei sunt trei mo- 
mente mai însemnate: primul buchet, primul 
bal şi prima serenadă. 

In toate trei momentele acestea am jucat în 
viața Mărioarei rolul principal.. : 

Apoi ne-am despărțit, Eu am 1 fost prins în 
virlejul vieţii de universitate, cu nopţile nedur- 
mite şi gindurile fugare. 

Cind şi cînd aveam cite-o licăreală în sufletul 
meu, cîte o amintire de fecioară, care mi-a 
fost dragă. Făceam comparaţie între viaţa ei 
castă și lipsită de ipocrisia de oraș mare și 
între femeile noastre din capitală, pline. de 
vanitate şi sensualism. 

Dar numai pentru un moment. Cursul lumii 
mă apuca din nou și-şi cerea tributul, fără de 
milă faţă de ființele, cari suspinau în umbră. 

Imi mai aduceam aminte şi de o epistolă 
adresată mie mai anii trecuţi. Mi-o scrisese în 
seara, în care o peţise un om «grozav de scîrbos», 
după cum îmi scria ea. Mă implora să-i viu 
într'ajutor, să o scap de monstrul ăsta. Imi scria, 
că tot timpul a fost cu gîndul numai la mine 


şi că în mine mai are încă speranţă de scăpare. 
ca.ro 

Părinţii ei voesc să o mărite după «monstrul 
de om», dar ea nu se învoeşte odată cu capul. 
Să viu eu, să-i dau mînă de ajutor, să o iau 
de nevastă. Sau dacă nu sunt în stare să fac 
asta, să viu să fugim împreună: Lumea e largă. 

Primisem scrisoarea tomai în societatea unui 
prieten. Nebănuind ce-mi scrie, am început să-i 
cetesc epistola tare. Eram şi turmentat puţin. 
«Prietenul» m'a luat în bătaie de joc. «Cu fete 
de astea îţi faci tu de lucru? lucă-tă beleaua! 
Nu te credeam ast-fel de om!» şi aşa, povățuit 
de «prietenul» meu, i-am răspuns imediat, dindu-i 
sfatul prietenesc să se lase de gîndurile ei, să 
se mulțumească cu ce are, că eu nu sunt ca- 
pabil, ba nici nu poate cere să-i stau la «dis- 
posiție ca bărbat», căci m'am cuminţit acum 
Şi văd, că nu e bine aşa. 

N'a trecut mult şi am primit anunţul de lo- 
godnă. Luase de bărbat pe bogătanul spîn. 

De atunci n'am mai auzit nimic despre ea. 


Acum Mărioara este moartă. 

Nu, n'aveam cine ştie ce milă. O femeie, pe 
care am iubit-o odinioară, care sa lăsat pe 
umărul meu, încrezindu-se şoaptelor mele, cari 
— atunci — erau spuse poate dela inimă... 
Atîta tot... Indeplineam numai un lucru de 
curtenie, ducîndu-mă să stau într'ajutor fratelui 
îndurerat. 

Dar cum venea el să mă roage pe mine de 
ajutor ? 

Voiu găsi eu deslegarea enigmei ! 

Trenul înainta din greu în noaptea înstelată. 

Se aburise fereastra dela cupeu și pe partea 
din lăuntru se putea distinge bine o figură. 
Erau nişte arbori desfrunziți, iară în mijlocul 
lor, parcă, o buhnă cu ochii mari, sticloşi. 

Ilusii de om bolnav. 

Ce are de-a face geamul cu moarta Mărioara ? 

Dar ce am și eu cu Mărioara?... 

Ce a fost a trecut. Voiu păşi ca un simplu 
amic al casei, care vine să revadă pe moarta, 


care-i fusese prietenă. 
(Va urma). 

FOLCLOR. 


Buburuza. 


(Din legendele, datinele şi credințele Romînilor despre 
insecte.) 


Buburuza, mumuruţa, buburuța, mumuruză, 
este o insectă mică și roșie cu puncte mici și 
negre pe spate. 

Despre ea este următoarea legendă: 

Impăratul Roşu a avut o fată și un fecior. 
Amîndoi erau frumoşi de nu aveau soție, şi 
erau buni și erau drăgălaşi pînă erau mici, dar 
după ce crescură s'au făcut răi şi blăstămaţi din 
cale afară. Impăratu văzindu-le purtarea, s'a 
supărat rău, şi în supărare la lovit guta şi a 
murit. Rămînînd împărăția fără de cap, începuseră 
cei doi frați la sfadă, că nu ştiau care are mai 
mult drept la împărăţit. Fata zicea că ea are 
mai mult drept, că doar ea era mai bătrină. 
Ficioru zicea că el are drept, că doar numai 
ficioru poate ca să fie împărat. Să sfădiră aşa 
cît să sfădiră, pină odată îicioru venind beat 


acasă s'a năpăstuit asupra soru-sa ca să o alunge 
din împărăție. Fata însă coali vînjoasă și voinică, 
nu-i purta frica şi nepăsîndu-i de el, nici cit 
de un puiu de cioară la cam luat de ceafă şi 
la dat afară din împărăție. Ficioru însă neputînd 
răbda ruşinea, s'a întors înapoi, unde omorîndu-şi 
sora s'a suit pe tron şi a împărăţit multă vreme. 
Dzeu însă din trupu ei ca drept pomenire a 
făcut o gujulie mică şi roşie, pe spate înpestrițată 
cu puncte negre, — numindu-o buburuza. Ea 
trăeşte și azi şi o vedem şi noi. 

Fetele o iubesc mult crezînd despre ea multe 
de toate. Aşa cînd o află o prind şi punîndu-o 
pe degete o lasă să sboare, zicind: 

«Buburuza ruţa 


In cătrău îi sbura 
Intr'acolo nv'oiu mărita». 


Fetele cred că în cătrău va sbura, într'acolo 
se vor mărita. 
Credințe: 

Buburuza e nepoata dragosti. (Cluj.) 

Buburuză sburînd spre răsărit a videa e 
semn că are să ploaie. (Fărăgău.) 

Buburuză sburind spre amiaza-zi a vedea e 
semn că are să se răcească vremea. (Reghin.) 

Buburuză la cine-va pe pălărie a vedea e 
semn că are să-i pice dragă cine-va. (Bistriţa.) 

Buburuză la cine-va pe umăr ai vedea e 
semn că o să-i vină vre-o greutate. (Bistriţa). 

Buburuză roşie la fete pe năframă a vedea 
e semn că e îndrăgostită. (Teaca.) 

Cînd afli buburuze moarte e semn că are să 
te ajungă vre-un năcaz. (Reghin.) 

Buburuze uscate și bine mărunțite, apoi puse 
în plăcinte umplute cu brînză şi mărariu, de 
vei da la un ficior, acela te va iubi. (Cluj.) 

De ai un drăguţ şi nu mai vrea ca să te 


C | ade 


S umbra nucului pletos 

Afia din prietiný, 

(Pa credincios mi-a mai rămas, 

AA umbra lui Iu să me las 

Ss stau cu dinsul la talfas 
Si săi întreb de tine. 

iubească, dă-i vinars cu buburuza, că te va 
îndrăgi de nou. (Fălfălău.) 

Buburuză uscată la fum, e bună în contra 
petelor pe trup. (Dumbravă.) 

De vreai să fi frumoasă, prinde-o buburuză 
și te spală cu apa de pe ea în ajunul paștilor, 
că te vei face roşie ca o floare. (Borsec.) 

Buburuza o prinde primăvara de timpuriu, e 
semn de vreme bună şi călduroasă. (Şomfalau.) 

Aripile de buburuze îs bune în contra 
pecinginel. (Prislop.) 

Buburuzele sunt făcute din sîngele lui Abel. 
(Bistriţa.) 

Buburuza e prietina Precestii. (Modaraș.) 


Culese de: 
Theodor A. Bogdan, 


înv. în Bistriţa. 


etia? 


Sin poala nucului umbros 
rescuse —— acuma celmi ... 
= AA noapte lină, somnoroasă 
Duca întreba! de eşti doioasă 
De eg mai naltă, mat frumoasă 


Me le gîndeşi la mine. 


Pae Malul frunza 
Pae so doboare 


iA pustiu de moane 


Craprejurul meu; 


Q acrin cad în. umbră, 


Line plinge oare? .-, 
22 Na Miu plinge frunza 


Ñ... ping poate...eu... 


München. 


Jei. 

CRONICA. 


Serata de cunoștință a tinerimii romîne 
universitare din Budapesta. Clipele cele mai 
duioase, emoţiile cele mai senine sunt pentru 
tineretul nostru dus «prin străini», cele cîte-va 
ciasuri de petrecere împreună lîngă un păhar 
cu vin. Îţi cade atit de bine, ţi se inveseleşte 
sufletul la vederea celor aproape o sută de 
feciori, neatinşi în rumeneala feții lor de mias- 
mele atmosferei păcătoase a unui oraş atât de 
străin şi maşter pentru ti. 

Stau înşiruiți la masă băieţandrii ieşiţi mai 
deună-zi de sub ocrotirea liceului: timizi, cu 
sfiala bunei cuviinţe adusă dela casa părin- 
tească, cu fața paliditată niţel de gimnastica 
zilnică, ce reclamă odăiţa lor din catul al treilea, 
alături de dinşii să înşirue vechii sorbitori ai 
«învățăturii», mai aprigi iubitori de vin, înar- 
maţi cu bin.-voitoarea ironie şi cu indispensa- 
bilul zimbet protector. 

La masa aceasta a primei întilniri, se leagă 
prieteniile, cad barierele convenţionale, se în- 
„Cheagă dragostea colegială ocrotită de însufle- 
țirea, ce face să erumpă puternicul «Deşteaptă- 
Romine» de-ale cărui acorduri tremură tavanul. 
Par neobicinuiţi păreţii aceştia, cu tunetul unor 
glasuri atît de sănătoase, ale căror accente 
nedisciplinate tilcuiesc un entusiasm atit de 
curat. Aici uită tinerii studenţi sfaturile calmante 
ale părinţilor ior purtători de grijă şi uită chi- 
țibuşurile cuminţi ale «legilor pentru stipendiaţi«, 
legi atit de umilitoare une-ori... le uită şi 
cîntă estaziaţi, iar la potolirea cintului, în tă- 
cerea de catedrală sălăşiuită pe cîte-va clipe, 
stau băieţii visători răzimaţi pe eoate... Şi în 
vreme ce dintr'un colț al salej un tenor romînesc 
şi jelnic tremură începutul unei doine, care se 
avintă plingător: 

„„ «cătănia-i lucru mare» ... în vremea asta 
Dinu, student în drept, îşi întoarce faţa spre 
părete, căci în strălucirea picurilor de vin, i se 
iviseră par'că doi ochi de fată mare... (Anica 
fata «notarăşului» ce mai ochi are...) Şi-ar 
sta multă vreme aşa perdut Dinu, student în 
drept, dacă nu l'ar trezi din reverie un — toast... 

* 

Ast-fel e serata de cunoștință: un prilej de 
desfătare duioasă, senină. Au luat parte și mai 
mulți oaspeţi ca dl advocat dr. Roșu din Bănat, 
un tip al entusiasmului cinstit, di N. Dobrescu 

presidentul societăţii «Rominia jună» din Viena, 
dl D. Birâuţiu redactorul «Poporului Romîn» 
din loc, cari toți în alese cuvinte și-au tălmăcit 
bucuria şi dragostea față de studențimea repre- 
sentată prin aproape 100 de inşi. A fost şi 
obicinuila serie de toaste, beutură destul de 
bună şi mare veselie. 

